钦定古今图书集成/明伦汇编/氏族典/第429卷 > 赵德昭
## 钦定古今图书集成/明伦汇编/氏族典/第429卷 > 赵德昭

按《宋史燕王德昭传》：“德昭字日新，开宝六年，授兴元
尹。太平兴国四年，从征幽州，军中尝夜惊，不知上所
在，有谋立德昭者，上闻不悦。及归，不行太原之赏，德
昭以为言，上大怒，德昭退而自刎，追封燕王。子五人：
惟正、惟吉、惟固、惟忠、惟和。惟正，拜建宁军节度使，卒
谥僖靖。无子，以弟惟忠子从谠为嗣。惟吉字国祥，封”
安定郡公，大中祥符三年薨，谥“康孝。”子守节、守约、守
巽、守度、守廉、守康。守节累迁彰化军节度，卒谥僖穆。
子世永、世延。世永官至镇南军留后，谥“修孝。”世延终
绛州防御使，守约终内园使。子世静、世长。世静均州
防御使，世长终解州防御使，守度终英州团练使。守
康至供奉官。惟固字宗干，授左千牛卫将军，卒。惟忠
字令德，昌州团练使。子从恪、从蔼、从秉、从颖、从谨、从
质、从信、从谠。从恪累官西染院使。子世规袭封崇国
公。从蔼终齐州防御使。子世丰，终太子右卫率。世准、
世雄，并安定郡王。从信，封荣国公，官至雄州防御使。
子世福，袭安定郡王。从秉、从颖、从谨，并礼宾使。从质，
内殿崇班。从谠出继惟正。惟和字子礼，大中祥符元
年，领澄州刺史，六年卒。子从审、从诲。从审终复州防
御使。从诲终台州团练使。子世开，安定郡王。